Period: Old Babylonian
Genre: Literary
Transliteration:
<SURFACE>
<COLUMN>
...a nam ba-tar-ra-a-ba
...ŋal₂ an u₃-tu-da
...e u₂-šim-gin₇ ki in-dar-ra-a-ba
...abzu lugal {d}en-ki-ke₄
...en-ki en nam tar-tar-re-de₃
...a-ni kug {na₄}za-gin₃-na teš₂-bi ba-ni-in-du₃
...{na₄}za-gin₃-bi ud kar₂-kar₂-a-ka
...abzu ul im-ma-ni-in-du₃
...galam dug₄-ga abzu-ta e₃-a
...dim₂-mud-ra mu-un-na-sug₂-sug₂-ge-eš
...ga-am₃ i-ni-in-du₃
...za-gin₃-na-am₃ i-ni-in-gun₃
...le-eš kug-sig₁₇-ga šu tag ba-ni-in-dug₄
...{ki}ga e₂ gu₂-a bi₂-in-du₃
...bi inim dug₄-dug₄ ad gi₄-gi₄
...bi gud-gin₇ murum...ša₄
...gu₃ nun...dam
...im-ma-an <unk> dug₃-bi-eš₂ mu-na-ŋa₂-ŋa₂
...sukkal {d}<unk> de₃ im...
...gu₃ mu-un...
...gu₃ im-ma-ab-šum₂...
...
...mi₂ dug₄-ga
...<unk> na me mah...a
...gaba...
...gur₃-ru
...dug₄-ga
{gi}kid za-gin₃-na...gušur...gun₃-a
nir-gam-ma-zu am si gur₃-ru
kan₄-zu ur-mah lu₂ šu teŋ₄-a
...zu ug₂ lu₂-ra ed₂-de₃
abzu ki sikil me-te ŋal₂
<COLUMN>
e₂-engur-ra lugal-zu ŋiri₃ im-ma-ri-gub
{d}en-ki lugal abzu-ke₄
temen-zu {na₄}gug im-ma-da-an-si-ig
mu₇-mu₇ za-gin₃-na mi₂ im-ma-ri-in-dug₄
e₂ {d}en-ki-ke₄ lal₃-hur-ra kug gurum₂ ak
gud lugal-bi-ir us₂-a sig₁₀-ga
ni₂-bi-še₃ murum ša₄ teš₂-bi ad gi₄-gi₄
e₂-engur-ra {d}en-ki-ke₄ {gi}dub-ba-an kug la₂-a
šag₄-zu-ta barag mah ki ŋar-ra
za₃-du₈-zu aškud₂ kug an-na
en ŋeštug₂ lugal {d}en-ki-ke₄
{d}nu-dim₂-mud en eridu{ki}ga...
šag₄ šeg₉-bar-ra lu₂ igi nu-bar...de₃
abgal-zu siki bar-ra bi₂-in-duh
eridu{ki} {d}en-ki-ke₄...aŋ₂-ŋa₂...
e₂-engur-ra šag₄ he₂-ŋal₂...
abzu zi kalam-ma ki aŋ₂ {d}en...
e₂ zag-ga du₃-a me galam-ma tum₂...
eridu{ki} ŋissu-zu ab šag₄-ga la₂...
a-ab zig₃-ga gaba...nu...
id₂ mah ni₂ ŋal₂...
e₂-engur-ra u₁₈-ru mah...
e₂ da e₂-engur-ra piriŋ abzu...
e₂ mah {d}en-ki-ke₄ ŋeštug₂...
...zig₃-ga-gin₇
...en-ki-ra mu-un-na-du₁₂-am₃
e₂ kug-ga-ni-še₃ dug₃-bi-še₃ mu-un-na-ŋa₂-ŋa₂
{ŋeš}za₃-mi₂ {ŋeš}al-ŋar {kuš}balaŋ {ŋeš}sur₉-za
{ŋeš}har-har {ŋeš}sa-bi₂-tum {ŋeš}mi-riₓ(|URU×MIN|)-tum e₂ sig₉-ga-am₃
ad dug₃-ga nundum bur₂-re buluŋ₅-ŋe₂₆
šag₄ ni₂-ba-ke₄-eš ad ha-ba-ni-ib-ša₄
{ŋeš}al-ŋar kug {d}en-ki-ke₄ ni₂-bi-a mu-na-an-du₁₂
nar imin-e ad he₂-em-mi-ib-ša₄
<SURFACE>
<COLUMN>
dug₄-ga {d}en-ki-ke₄ šu nu-bal-e-de₃
<unk>...ki-bi-še₃ ŋal₂-la-am₃
šeg₁₂ e₂-engur-ra-ka šir₃ dug₃-ge-eš im-me
mu-un-du₃-a-ba mu-un-du₃-a-ba
eridu{ki} {d}en-ki-ke₄ im-ma-ni-in-il₂-a-ba
hur-saŋ galam gar₃-gin₇ a-e ba-diri
zag-ga-ni-a ŋeš-gi ba-an-tuš
{ŋeš}kiri₆ sig₇-ga gurun il₂-a-ba
mušen-e ŋiri₃-bi mu-un-ŋa₂-ŋa₂
suhur{ku₆}e a-lal₃-e e-ne mu-un-ed₂-de₃
eštub{ku₆}e gi-zi di₄-di₄-la₂-aš kun mu...
{d}...
abzu-e u₆-e im...
e₂-engur hul₂-la-am₃ mu-ni...
a-ab-ba-gin₇ ni₂ mu-un-da...
id₂ mah-am₃ su-zi mu-un-da...
{id₂}buranun-na {tumu}u₁₈-lu sur₂ mu-da-an...
{ŋeš}gi-muš-a-ni muš {d}nirah-a-ni
{ŋeš}ŋisal-ni ki{mušen} tur-tur-ra-ni
{d}en-ki <unk> a-ni mu he₂-ŋal₂ sug₄-ga...
ma₂ ni₂-bi nam-duh eš₂ ni₂-bi nam-dab₅...
e₂ eridu{ki}ga-še₃...da-kar-ra...
id₂-da lugal-bi-ir ad im-mi-ib-gi₄-gi₄
gu₃-bi gu₃ amar-ra gu₃ ab₂ dug₃-ga-ke₄
{d}en-ki-ke₄ gud im-ma-ab-gaz-e udu im-ma-ab-šar₂-re
{kuš}a₂-la nu-ŋal₂-la ki-bi-še₃ bi₂-in-gi₄
šem₅{zabar} nu-ŋal₂-la ki-bi-še₃ im-mi-in-e₃
nibru{ki}še₃ ŋiri₃-ni dili mu-un-gub
gi-gun₄-na eš₃ nibru{ki}še₃ im-ma-da-an-kur₉-kur₉
{d}en-ki-ke₄ kaš-kaš-e ba-de₂ kurun₂-kurun₂-e ba-de₂
kurun₂ sig₁₇ zabar ba-ni-in-de₂
{kaš}ulušin₃ dili-am₃ ba-ni-in-sur
{dug}ku-kur-du₃ kaš dug₃-dug₃-ga duh-ba bi₂-in-sa₂-sa₂
ka-bi lal₃ zu₂-lum-ma niŋ₂ <unk> ba-ni-in-de₂
duh-bi niŋ₂ lu-lu-a-aš sed₄-e bi₂-in-duh
<COLUMN>
...en-ki-ke₄ eš₃-e nibru{ki}am₃
...a-ni {d}en-lil₂-ra ninda mu-un-gu₇-e
...ki mah-am₃...im-ma-an-tuš
...ra {d}en-lil₂ im-ma-ni-in-us₂
...nin-tur₅ zag...la im-ma-an-tuš
...us₂-bi im-mi-in-dur₂-ru-ne-eš
...naŋ-naŋ-e kurun₂ i-dug₃-dug₃-ge₄-eš
...im-gur₄-gur₄-e-ne
...da-min₃ im-di-e-ne
...<unk> <unk> e-ne
...dug₃-ga-ta
...ra-ŋar-ra-ta
...{ki}a mu-ni...
...na-ke₄-ne gu₃ mu-na-de₂-e
...i₃-sug₂-ge-eš-za-na
...na-ka si bi₂-in-sa₂-de₃-en
...du₃ lugal {d}en-ki-ke₄
...ki-ta ba-ra-an-ri
...e₂ im-ma-an-du₃
...nu-kur₉-kur₉-de₃
...{na₄}za-gin₃-na gun₃-a
...sa₂-e nam-šub šum₂-ma
...e₂ ki al-dug₃-ga
...en-ki-ke₄ me galam-ma tum₂-ma
...e₂ kug-ga du₃-a...
...za₃-mi₂
<RULING>

Cuneiform:
<SURFACE>
<COLUMN>
...𒀀𒉆𒁀𒋻𒊏𒀀𒁀
...𒅅𒀭𒅇𒌅𒁕
...𒂊𒌑𒋆𒁶𒆠𒅔𒁯𒊏𒀀𒁀
...𒍪𒀊𒈗𒀭𒂗𒆠𒆤
...𒂗𒆠𒂗𒉆𒋻𒋻𒊑𒉈
...𒀀𒉌𒆬𒎎𒍝𒆳𒈾𒌨𒁉𒁀𒉌𒅔𒆕
...𒎎𒍝𒆳𒁉𒌓𒃸𒃸𒀀𒅗
...𒍪𒀊𒌌𒅎𒈠𒉌𒅔𒆕
...𒃴𒅗𒂵𒍪𒀊𒋫𒌓𒁺𒀀
...𒁶𒄷𒄭𒊏𒈬𒌧𒈾𒁻𒁻𒄀𒌍
...𒂵𒀀𒀭𒄿𒉌𒅔𒆕
...𒍝𒆳𒈾𒀀𒀭𒄿𒉌𒅔𒁯
...𒇷𒌍𒆬𒄀𒂵𒋗𒋳𒁀𒉌𒅔𒅗
...𒆠𒂵𒂍𒄘𒀀𒉈𒅔𒆕
...𒁉𒅗𒅗𒅗𒀜𒄄𒄄
...𒁉𒄞𒁶𒄯...𒁺
...𒅗𒉣...𒁮
...𒅎𒈠𒀭<unk>𒄭𒁉𒂠𒈬𒈾𒂷𒂷
...𒈛𒀭<unk>𒉈𒅎...
...𒅗𒈬𒌧...
...𒅗𒅎𒈠𒀊𒋧...
...
...𒊩𒅗𒂵
...<unk>𒈾𒈨𒈤...𒀀
...𒃮...
...𒅍𒊒
...𒅗𒂵
𒄀𒆤𒍝𒆳𒈾...𒃡...𒁯𒀀
𒉪𒃵𒈠𒍪𒄠𒋛𒅍𒊒
𒆍𒍪𒌨𒈤𒇽𒋗𒋾𒀀
...𒍪𒊊𒇽𒊏𒌓𒁺𒉈
𒍪𒀊𒆠𒂖𒈨𒋼𒅅
<COLUMN>
𒂍𒇉𒊏𒈗𒍪𒄊𒅎𒈠𒊑𒁺
𒀭𒂗𒆠𒈗𒍪𒀊𒆤
𒋼𒍪𒎎𒍝𒄢𒅎𒈠𒁕𒀭𒋛𒅅
𒅲𒅲𒍝𒆳𒈾𒊩𒅎𒈠𒊑𒅔𒅗
𒂍𒀭𒂗𒆠𒆤𒋭𒄯𒊏𒆬𒅆𒂟𒀝
𒄞𒈗𒁉𒅕𒍑𒀀𒋧𒂵
𒉎𒁉𒂠𒄯𒁺𒌨𒁉𒀜𒄄𒄄
𒂍𒇉𒊏𒀭𒂗𒆠𒆤𒄀𒁾𒁀𒀭𒆬𒇲𒀀
𒊮𒍪𒋫𒁈𒈤𒆠𒃻𒊏
𒍠𒂃𒍪𒀉𒈹𒆬𒀭𒈾
𒂗𒄑𒌆𒉿𒈗𒀭𒂗𒆠𒆤
𒀭𒉡𒁶𒄷𒄭𒂗𒉣𒆠𒂵...
𒊮𒊾𒁇𒊏𒇽𒅆𒉡𒁇...𒉈
𒉣𒈨𒍪𒋠𒁇𒊏𒉈𒅔𒂃
𒉣𒆠𒀭𒂗𒆠𒆤...𒉘𒂷...
𒂍𒇉𒊏𒊮𒃶𒅅...
𒍪𒀊𒍣𒌧𒈠𒆠𒉘𒀭𒂗...
𒂍𒍠𒂵𒆕𒀀𒈨𒃴𒈠𒁺...
𒉣𒆠𒄑𒈪𒍪𒀊𒊮𒂵𒇲...
𒀀𒀊𒍣𒂵𒃮...𒉡...
𒀀𒇉𒈤𒉎𒅅...
𒂍𒇉𒊏𒍇𒊒𒈤...
𒂍𒁕𒂍𒇉𒊏𒊊𒍪𒀊...
𒂍𒈤𒀭𒂗𒆠𒆤𒄑𒌆𒉿...
...𒍣𒂵𒁶
...𒂗𒆠𒊏𒈬𒌧𒈾𒌇𒀀𒀭
𒂍𒆬𒂵𒉌𒂠𒄭𒁉𒂠𒈬𒌧𒈾𒂷𒂷
𒄑𒍠𒊩𒄑𒀠𒃻𒋢𒁆𒄑𒋪𒍝
𒄑𒄯𒄯𒄑𒊓𒉈𒌈𒄑𒈪𒍇𒌈𒂍𒋛𒂵𒀀𒀭
𒀜𒄭𒂵𒅻𒁔𒊑𒁆𒂷
𒊮𒉎𒁀𒆤𒌍𒀜𒄩𒁀𒉌𒅁𒁺
𒄑𒀠𒃻𒆬𒀭𒂗𒆠𒆤𒉎𒁉𒀀𒈬𒈾𒀭𒌇
𒈜𒅓𒂊𒀜𒃶𒅎𒈪𒅁𒁺
<SURFACE>
<COLUMN>
𒅗𒂵𒀭𒂗𒆠𒆤𒋗𒉡𒁄𒂊𒉈
<unk>...𒆠𒁉𒂠𒅅𒆷𒀀𒀭
𒋞𒂍𒇉𒊏𒅗𒂡𒄭𒄀𒌍𒅎𒈨
𒈬𒌧𒆕𒀀𒁀𒈬𒌧𒆕𒀀𒁀
𒉣𒆠𒀭𒂗𒆠𒆤𒅎𒈠𒉌𒅔𒅍𒀀𒁀
𒄯𒊕𒃴𒃼𒁶𒀀𒂊𒁀𒋛𒀀
𒍠𒂵𒉌𒀀𒄑𒄀𒁀𒀭𒆪
𒄑𒊬𒅊𒂵𒄧𒅍𒀀𒁀
𒄷𒂊𒄊𒁉𒈬𒌧𒂷𒂷
𒋦𒄩𒂊𒀀𒋭𒂊𒂊𒉈𒈬𒌧𒌓𒁺𒉈
𒄞𒄩𒂊𒄀𒍣𒌉𒌉𒇲𒀸𒆲𒈬...
𒀭...
𒍪𒀊𒂊𒅆𒂍𒂊𒅎...
𒂍𒇉𒄾𒆷𒀀𒀭𒈬𒉌...
𒀀𒀊𒁀𒁶𒉎𒈬𒌧𒁕...
𒀀𒇉𒈤𒀀𒀭𒋢𒍣𒈬𒌧𒁕...
𒀀𒇉𒌓𒄒𒉣𒈾𒅎𒍇𒇻𒊨𒈬𒁕𒀭...
𒄑𒄀𒈲𒀀𒉌𒈲𒀭𒈲𒀀𒉌
𒄑𒄐𒉌𒆠𒄷𒌉𒌉𒊏𒉌
𒀭𒂗𒆠<unk>𒀀𒉌𒈬𒃶𒅅𒋤𒂵...
𒈣𒉎𒁉𒉆𒂃𒂠𒉎𒁉𒉆𒆪...
𒂍𒉣𒆠𒂵𒂠...𒁕𒋼𒀀𒊏...
𒀀𒇉𒁕𒈗𒁉𒅕𒀜𒅎𒈪𒅁𒄄𒄄
𒅗𒁉𒅗𒀫𒊏𒅗𒀖𒄭𒂵𒆤
𒀭𒂗𒆠𒆤𒄞𒅎𒈠𒀊𒄤𒂊𒇻𒅎𒈠𒀊𒊹𒊑
𒋢𒀉𒆷𒉡𒅅𒆷𒆠𒁉𒂠𒉈𒅔𒄄
𒀘𒌓𒅗𒁇𒉡𒅅𒆷𒆠𒁉𒂠𒅎𒈪𒅔𒌓𒁺
𒂗𒆤𒆠𒂠𒄊𒉌𒀸𒈬𒌧𒁺
𒄀𒀕𒈾𒀊𒂗𒆤𒆠𒂠𒅎𒈠𒁕𒀭𒆭𒆭
𒀭𒂗𒆠𒆤𒁉𒁉𒂊𒁀𒌤𒁷𒁷𒂊𒁀𒌤
𒁷𒄀𒌓𒅗𒁇𒁀𒉌𒅔𒌤
𒁉𒍩𒀭𒀸𒀀𒀭𒁀𒉌𒅔𒋩
𒂁𒆪𒆳𒆕𒁉𒄭𒄭𒂵𒂃𒁀𒉈𒅔𒁲𒁲
𒅗𒁉𒋭𒅗𒈝𒈠𒃻<unk>𒁀𒉌𒅔𒌤
𒂃𒁉𒃻𒇻𒇻𒀀𒀸𒈹𒁲𒂊𒉈𒅔𒂃
<COLUMN>
...𒂗𒆠𒆤𒀊𒂊𒂗𒆤𒆠𒀀𒀭
...𒀀𒉌𒀭𒂗𒆤𒊏𒃻𒈬𒌧𒅥𒂊
...𒆠𒈤𒀀𒀭...𒅎𒈠𒀭𒆪
...𒊏𒀭𒂗𒆤𒅎𒈠𒉌𒅔𒍑
...𒎏𒌅𒍠...𒆷𒅎𒈠𒀭𒆪
...𒍑𒁉𒅎𒈪𒅔𒂉𒊒𒉈𒌍
...𒅘𒅘𒂊𒁷𒄿𒄭𒄭𒄄𒌍
...𒅎𒆸𒆸𒂊𒉈
...𒁕𒎙𒅎𒁲𒂊𒉈
...<unk><unk>𒂊𒉈
...𒄭𒂵𒋫
...𒊏𒃻𒊏𒋫
...𒆠𒀀𒈬𒉌...
...𒈾𒆤𒉈𒅗𒈬𒈾𒌤𒂊
...𒉌𒁻𒄀𒌍𒍝𒈾
...𒈾𒅗𒋛𒉈𒅔𒁲𒉈𒂗
...𒆕𒈗𒀭𒂗𒆠𒆤
...𒆠𒋫𒁀𒊏𒀭𒊑
...𒂍𒅎𒈠𒀭𒆕
...𒉡𒆭𒆭𒉈
...𒎎𒍝𒆳𒈾𒁯𒀀
...𒁲𒂊𒉆𒊒𒋧𒈠
...𒂍𒆠𒀠𒄭𒂵
...𒂗𒆠𒆤𒈨𒃴𒈠𒁺𒈠
...𒂍𒆬𒂵𒆕𒀀...
...𒍠𒊩
<RULING>